《春怀次韵》
宋代·于石

弄晴天气半昏明，春思不如诗思新。
芳草斜阳王谢燕，落花流水晋秦人。
百年台榭几杯酒，一片笙歌九陌尘。
可笑游蜂贪酿蜜，引渠儿辈口生津。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。